***UDRUŽENJE OBRTNIKA***

***SLATINA***

***P R A V I L N I K***

***O RADU CEHOVA***

***UDRUŽENJA OBRTNIKA SLATINA***

***Slatina, 29.04.2015.***

**Na temelju članka 26., 45. i 46. Statuta i članka 19. Poslovnika o radu Upravnog odbora, Upravni odbor Udruženja obrtnika Slatina na svojoj 1. sjednici, održanoj 29.04.2015.g. donosi**

**P R A V I L N I K**

**O RADU CEHOVA**

**UDRUŽENJA OBRTNIKA SLATINA**

**I. OPĆE ODREDBE**

**Članak 1.**

**Sukladno Statutu Udruženja obrtnika Slatina (u daljnjem tekstu Udruženje), u Udruženju se osnivaju slijedećI Cehovi::**

* **proizvodnih djelatnosti,**
* **uslužnih djelatnosti,**
* **trgovački,**
* **ugostiteljski,**
* **graditeljski,**
* **frizerski.**

**U slučaju nastanka potrebe za osnivanje novog Ceha, odluku o tome, na**

**prijedlog Upravnog odbora, donosi Skupština.**

**Članak 2.**

**Ovim Pravilnikom uređuje se način ustrojavanja i rada Cehova, koji predstavljaju strukovne oblike rada na razini Udruženja.**

**Članak 3.**

**Zadaća Cehova je promicanje i unapređenje djelatnosti te usklađivanje interesa članova Udruženja koji obavljaju istu ili srodne djelatnosti.**

**Članovi ceha se u svom radu moraju pridržavati i odredaba Zakona, Statuta i ovog Pravilnika te općih uzanci i pravila struke kojoj pripadaju.**

**II. USTROJAVANJE CEHA**

**Članak 4.**

**Svaki Ceh ima predsjednika i pripadajuće strukovne članove.**

**Članak 5.**

**Predsjednika Ceha biraju i razrješavaju članovi Ceha, natpolovičnom većinom prisutnih članova na sjednici Ceha. Mandat predsjednika traje 4 godine.**

**Članak 6.**

**Predsjednik Ceha usklađuje rad Ceha s radom drugih tijela Udruženja, predlaže dnevni red i predsjedava sjednicama , te se brine o provođenju odluka i zaključaka.**

**U slučaju spriječenosti ili odsutnosti, predsjednika zamjenjuje član Ceha kojega predsjednik odredi.**

**Dužnost predsjednika traje do njegova razrješenja.**

**Članak 7.**

**Unutar nekog Ceha mogu se organizirati i sekcije, ukoliko to zahtijeva njihova brojnost i stvarno uočena potreba.**

**Sekcije se osnivaju aktom Upravnog odbora, na prijedlog Ceha ili interesne grupe obrtnika.**

**Na rad sekcije odgovarajuće se primjenjuju odredbe ovog Pravilnika.**

**II. NAČIN RADA**

**Članak 8.**

**Sjednice Cehova saziva predsjednik, sukladno potrebama i zahtjevu članova te utvrđenom Programu rada.**

**Predsjednik Ceha dužan je u roku od 15 dana sazvati sjednicu na pisani zahtjev Upravnog odbora, Predsjednika Udruženja ili najmanje 5 članova Ceha.**

**Ako predsjednik Ceha ne postupi sukladno st. 2. ovog članka, sjednicu može sazvati predsjednik Udruženja.**

**Članak 9.**

**Za pravovaljani rad Ceha potrebno je da sjednici bude nazočno najmanje 10% članova.**

**Svoja mišljenja, odluke, prijedloge, primjedbe, stavove i zaključke Ceh donosi većinom glasova nazočnih članova. O usvojenim mišljenjima, odlukama i sl. Ceh upoznaje Predsjednika i Upravni odbor Udruženja, a iznošenje stavova u javnost, u dužnosti je predsjednika Cehae.**

**Članak 10.**

**O radu na sjednicama sekcije vodi se zapisnik, kojega potpisuje predsjednik Ceha i zapisničar.**

**Zapisnik i svi prateći materijali sa sjednica čuvaju se u arhivu Udruženja.**

**Članak 11.**

**Radi proučavanja i rješavanja određenih pitanja i problema iz svog djelokruga, članovi Ceha mogu se koristiti stručnom pomoći radnika Udruženja i POK-a, kao i drugih tijela i organizacija.**

**Članak 12.**

**Svaka sekcija je u svom radu samostalna, a po potrebi može održavati zajedničke sjednice s drugim Cehovima, Upravnim odborom ili drugim tijelima Udruženja.**

**Članak 13.**

**Na rad sjednica Ceha ili sekcije odgovarajuće se primjenjuju odredbe Poslovnika o radu Upravnog odbora, ako ovim Pravilnikom nije drugačije određeno.**

**IV. POSLOVI I ZADACI CEHA**

**Članak 14.**

**Poslovi i zadaci Ceha obavljaju se sukladno Statutu i Programu rada Udruženja te godišnjim programom rada i uočenim potrebama struke odnosno grane djelatnosti.**

**Poslovi i zadaci Ceha su posebice:**

**- razmatranje i promicanje djelatnosti Ceha,**

**- povezivanje rada odgovarajućih Cehova organiziranih u Udruženju obrtnika,**

**- sudjelovanje u radu tijela Udruženja kod izrade prijedloga propisa koji uređuju djelatnost Udruženja i komorskog sustava,**

**- donošenje odluka koje potiču razvijanje i zaštitu dobrih poslovnih običaja i poslovnog morala, koje su obvezujuće za sve članove Ceha ili sekcije,**

**- poticanje učešća na izložbama i sajmovima,**

**- organiziranje i sudjelovanje na stručnim skupovima, seminarima i predavanjima, sajmovima, te obavljanje drugih poslova sukladno Statutu Udruženja i programu rada sekcije.**

**V. ZAVRŠNE ODREDBE**

**Članak 15.**

**Stručne, tehničke i administrativne poslove za rad Cehova i sekcija obavlja stručna služba Udruženja.**

**Članak 16.**

**Postojeći cehovi moraju uskladiti svoju organizaciju rada prema ovom Pravilniku.**

**Članak 17.**

**Ovaj Pravilnik stupa na snagu danom donošenja, a objavit će se na oglasnoj ploči i Internet stranici Udruženja.**

**Broj: 10/2015**

**Slatina, 15.04.2015.**

**PREDSJEDNIK**

**Zlatko Šomođi**